དཔལ་ས་སྐྱ་པ་ཆེན་
-527

ས་སྐྱ་བཀའ་འབུམ། ༼ཅི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
པོ་དེ་ནི། ངེས་པར་རྡོ་རྗེ་(༢༨༩)འཆང་ཆེན་པོ་ཉིད་ཡིན་པར་ཐེ་ཚོམ་མི་ཟ་བར་རང་
ཉིད་ལ་ངེས་པའི་ཤེས་པ་ཁྱད་པར་ཅན་སྐྱེས་ལ། དམ་པའི་གྲོགས་འགའ་ཞིག་གིས་
ཀྱང་གཏན་ཚིགས་དང་བཅས་པས་དེ་ལྟར་ངེས་པ་སྐྱེས་པ་དག་འཇུག་མོད་ཀྱི།
འོན་
ཀྱང་རེ་ཞིག་སྐྱེ་བོ་ཕལ་པོ་ཆེ་ལ་ཇི་ལྟར་སྣང་བ་དེ་མདོ་ཙམ་ཞིག་བརྗོད་དོ། །དེ་
བརྗོད་ན་རྗེ་བཙུན་ཆེན་པོ་འཕགས་པའི་གང་ཟག་ཐམས་ཅད་ལ་གྲགས་པ། ཡོན་
ཏན་རིན་པོ་ཆེ་དུ་མའི་རྒྱལ་མཚན་དུ་གྱུར་པའི་བདག་ཉིད་ཆེན་པོ་འདི། ཀླུའི་རྒྱལ་
པོའི་ཚུལ་དུ་ཡུམ་ལ་རྨི་ལྟས་བསྟན་ནས་ལྷུམས་སུ་ཞུགས་ཏེ། གནོད་པ་མེད་ཅིང་
བདེ་བར་གྱུར་ལ། བཀྲ་ཤིས་པའི་ལྟས་དང་བང་མཛོད་འཕེལ་བ་ལ་སོགས་པ་བྱང་
ཆུབ་སེམས་དཔའི་རྣམ་པར་ཐར་པ་དང་མཐུན་པར་སྐུ་བལྟམས་སོ། །ཅུང་ཟད་མནོ་
ཤེས་ནས་དབེན་པ་ལ་དགྱེས་ཤིང་བརྐམ་ཆགས་མེད་ལ། ཡོན་ཏན་གྱི་ཆ་ཁོ་ན་བསྒྲུབ་
པ་ལ་བརྩོན་པ་བྱིས་པའི་སྤྱོད་པ་ལས་འདས་པ་ཅིག་ཏུ་གྱུར་ཏོ། །དེ་ནས་དགུང་ལོ་
བརྒྱད་ལོན་པ་དང༌། བྱང་ཆུབ་སེམས་དཔའ་ཟླ་བ་རྒྱལ་མཚན་ཞེས་བྱ་བའི་སྡོམ་
བརྩོན་ཆེན་པོ་དེ་ལས་ཚངས་པར་སྤྱོད་པའི་དགེ་བསྙེན་མནོས་ཏེ། བསླབ་པར་བྱ་
བའི་ཕྱོགས་ཕྲ་བའི་ཕྲ་བའང་བྱིས་པ་ཉིད་ནས་སྤྱན་གྱི་འབྲས་བུ་ལྟར་འཚོ་བ་ཞིག་
གོ། །དགུང་ལོ་བཅུ་བཞེས་པ་ན། བྱང་ཆུབ་སེམས་དཔའི་སྡོམ་པ་ཉི་ཤུ་པ་ལ་སོགས་
པ་དུ་མ་དང༌། གསང་སྔགས་ཀྱི་སྒྲུབ་པའི་ཐབས་ཆེན་པོ་མཚོ་སྐྱེས་ལ་སོགས་པའི་
གཞུང་དང་དོན་དུ་བཅས་པ་མཁྱེན་ནས། དགུང་ལོ་བཅུ་གཅིག་བཞེས་པའི་ཚེ།
རང་གི་སློབ་དཔོན་རྣམས་ཀྱིས་གཙོ་བྱས་པའི་མཁས་པ་རྣམས་ཀྱིས་ཞུས་པའི་ངོར་
གཞུང་དང་དོན་དུ་བཅས་པ་ཐུགས་ལས་གསུངས་པས་ཚོགས་པ་ཐམས་ཅད་ངོ་མཚར་
སྐྱེས་ཏེ། བློ་གྲོས་ཆེན་པོ་ཞེས་བྱ་བར་བཏགས་སོ་ཞེས་ཐོས་སོ། །དེ་ནས་དགུང་ལོ་
བཅུ་གཉིས་བཞེས་པ་ན། ཐོ་རངས་ཀྱི་ཆ་ལ་བཅོམ་ལྡན་འདས་དགྱེས་པ་རྡོ་རྗེའི་
-528-

བླ་མ་རྗེ་བཙུན་ཆེན་པོའི་རྣམ་ཐར།
རྒྱུད་གསུམ་གྱི་པུ་སྟི་གསོལ་བའི་མནལ་ལམ་བྱུང་བ་དང་། དེ་ཉིད་ཀྱི་ཚེ་ཆོས་ཐམས་
ཅད་ཀྱི་དེ་ཁོ་ན་ཉིད་ཐུགས་སུ་ཆུད་པར་གྱུར་ཏོ། །དེའི་ཚེ་རྩ་བའི་རྒྱུད་བརྟག་པ་
གཉིས་པ་གསུང་བར་བཞེད་པ་ན། བླ་མ་ས་སྐྱ་པ་ཆེན་པོ་སྐུ་གཤེགས།
དེའི་འདད་
ལ་ཕྱོགས་རིས་ཀྱི་དགེ་བའི་བཤེས་གཉེན་ཆེན་པོ་རྣམས་སྤྱན་དྲངས་ནས། དུས་གསུམ་
ཁེགས་སོ་ཞེས་ཟེར་བའི་ཆོས་འཁོར་དང་སྦྱིན་གཏོང་རྒྱ་ཆེན་པོ་མཛད་པའི་དུས་སུ་
རང་གི་སློབ་དཔོན་དུ་གྱུར་པ་གཉེན་དང་ཞང་ལ་སོགས་པ་དག་གིས་གཙོ་བྱས་པའི་
མཁས་པ་རྣམས་ཀྱིས་ཞུ་ཕུལ་བའི་ངོར་བརྟག་པ་གཉིས་པ་ཐུགས་སུ་གསུངས་པས་
ཐམས་ཅད་ངོ་མཚར་སྐྱེས་ཏེ། འགའ་ཞིག་ནི་སྤྲུལ་པ་ཞིག་ཡིན་ངེས་ཀྱིས། སོ་སོ་
སྐྱེ་བོ་ལ་འདིའི་བློ་གྲོས་མི་སྲིད་ཅེས་ཟེར། འགའ་ཞིག་བླ་མ་ས་སྐྱ་པ་ཆེན་པོ་ཉིད་
འཕགས་པ་འཇམ་དཔལ་གྱི་སྤྲུལ་པ་ཡིན་པས་དེས་རྒྱུད་བྱིན་གྱིས་བརླབས་པའོ་ཞེས་
ཟེརར། འགའ་ཞིག་བླ་མ་ས་སྐྱ་པ་ཆེན་པོ་དེས་འཕགས་པ་འཇམ་དཔལ་གྱི་ཞལ་
གཟིགས་པའི་བྱིན་རླབས་ཀྱི་རྒྱུད་ཡིན་ནོ་ཞེས་ཟེར། མདོར་ན་སོ་སོ་སྐྱེ་བོ་རང་རྒྱུད་
པ་ལ་དེ་ལྟ་བུའི་རྣམ་པར་ཐར་པའང་མི་སྲིད་པར་ཐག་བཅད་ཅེས་ཐོས་སོ། །དེ་ནས་
སློབ་དཔོན་གཅེན་རིན་པོ་ཆེ་བསོད་ནམས་ཀྱི་ཞལ་སྔ་ནས་ཀྱིས་ང་དབུས་སུ་ཕྱིན་ནས་
ཕ་རོལ་ཏུ་ཕྱིན་པ་ལ་སོགས་པའི་སྡེ་སྣོད་དང་དབུ་ཚད་ཀྱི་རིག་པ་མཐའ་དག་ཉན་
འོང་གིས་ཁྱོད་ཀྱིས་ས་སྐྱར་སྡོད་ལ་བཤད་པ་གྱིས་ཤིག །ཅེས་བཀའ་རྒྱས་བཏབ་ནས་
གཤེགས་སོ། །དེ་ནས་དགུང་ལོ་བཅུ་གསུམ་ནས་གསང་སྔགས་ཀྱི་བཤད་པ་རྣམས་
མཛད་ཅིང་བཞུགས་སོ། །གདམས་ངག་བླ་མས་བཀའ་རྒྱ་ལོ་དགུར་(༢༩༠)མཛད་པ་
ལ་ལོ་བཅུ་གསུམ་གྱི་བར་དུ་མ་གསུངས་ཞེས་གསུངས་སོ། །ཡང་གཞུང་འཆད་པའི་
བར་རྣམས་སུ། རང་གི་སློབ་དཔོན་གཞན་དང་གཞན་རྣམས་ལས།
གཞུང་ལུགས་
ཐ་དད་པ་དུ་མ་ཡང་གསན་ཏེ། དེ་ཡང་རྣལ་འབྱོར་བླ་ན་མེད་པ་ལ། དགྱེས་པ་
- 529

ས་སྐྱ་བཀའ་འབུམ། ༼ཅི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
རྡོ་རྗེ་རྩ་བ་དང་བཤད་པའི་རྒྱུད་མཐའ་དག་དང་འགྲེལ་པ་སྒྲུབ་ཐབས་དང་བཅས་
པའི་བཤད་སྲོལ་མི་འདྲ་བ་དུ་མ་དང་བཅས་པ་དང༌། ཡང་འཁོར་ལོ་བདེ་མཆོག་
རྩ་བ་དང༌། བཤད་པའི་རྒྱུད་ཡན་ལག་དང་བཅས་པ་མཐའ་དག་དང༌། དཔལ་
གསང་བ་འདུས་པ་འཕགས་སྐོར་རྒྱུད་གསུམ་འགྲེལ་པ་ཡན་ལག་དང་བཅས་པ་
དང༌་། ཡང་ཡེ་ཤེས་ཞབས་ཀྱི་སྐོར་ལ། རྒྱན་དང་ཛ་ཡ་ན་ལ་སོགས་པ་མན་ངག་
དང་བཅས་པ་དང་། ཡང་ཡེ་ཤེས་ཞབས་ཀྱི་བྱེ་བྲག་སྨན་ཞབས་ཀྱི་རྒྱུད་འགྲེལ་མན་
ངག་དང་བཅས་པ་དང༌། ཞལ་གྱི་ལུང་མན་ངག་དང་བཅས་པ་ཐུགས་སུ་ཆུད་ཅིང་
འདྲིས་པར་མཛད་དོ། །གཞན་ཡང་རྣལ་འབྱོར་གྱི་རྒྱུད་འཕགས་པ་དེ་ཁོ་ན་ཉིད་
བསྡུས་པ་འགྲེལ་པ་དེ་ཉིད་སྣང་བ་དང་བཅས་པ་དང་། རྡོ་རྗེ་རྩེ་མོ་དང་། དཔལ་
མཆོག་དང་པོ་དང༌། ངན་སོང་སྦྱོང་རྒྱུད་ལ་སོགས་པ་རྣལ་འབྱོར་གྱི་རྒྱུད་ཡན་ལག་
དང་བཅས་པ་གསན་ཅིང་ཐུགས་སུ་ཆུད་པར་མཛད་དོ། །ཡང་གཤེན་རྗེ་གཤེད་ཀྱི་
རྒྱུད་གསུམ་ཡན་ལག་དང་བཅས་པ་མན་ངག་གི་གནད་དུ་མ་དང་བཅས་པ་
དང༌་། དཔལ་དུས་ཀྱི་འཁོར་ལོ་ཕྱི་ནང་གི་རྩིས་མན་ངག་དང་བཅས་པ་དང༌།
མཚན་ཡང་དག་པར་བརྗོད་པ་འགྲེལ་པ་གསུམ་ཡན་ལག་དང་བཅས་པ་དང་། དེ་
དག་གི་ཡན་ལག་གི་ཕྱོགས་མཐའ་དག་དང་བཅས་པ་ཐུགས་སུ་ཆུད་པར་མཛད་
དོ། །གཞན་ཡང་རྣལ་འབྱོར་གྱི་རྒྱུད་ལ་དེ་ཁོ་ན་ཉིད་བསྡུས་པ་ལ་སོགས་པ་
དང༌་། གཞན་ཡང་སྤྱོད་པའི་རྒྱུད་ལ་མི་གཡོ་བའི་རྟོག་པ་ཆེན་པོ་ལ་སོགས་པ་མང་
ཞིག་གསན་ཅིང་ཐུགས་སུ་ཆུད་པར་མཛད་དོ། །གཞན་ཡང་བྱ་བའི་རྒྱུད་ལ་གསང་
བ་སྤྱི་རྒྱུད་དང་། དཔུང་བཟང་ལ་སོགས་པ་དུ་མ་ཞིག་གསན་ཅིང་ཐུགས་སུ་ཆུད་
དོ། །གཞན་ཡང་སློབ་དཔོན་གཞན་རྣམས་ལས་ཕ་རོལ་ཏུ་ཕྱིན་པའི་གཞུང་གི་མདོ་
དང་བསྟན་བཅོས་ཀྱི་ཆ་དུ་མ་དང་། གསང་སྔགས་ཀྱི་གཞུང་ཕྲན་ཚེགས་རྣམས་
530

བླ་མ་རྗེ་བཙུན་ཆེན་པོའི་རྣམ་ཐར།
དང་། མན་ངག་གི་བྱེ་བྲག་དཔག་ཏུ་མེད་པ་གསན་པའི་ཚུལ་རྣམས་ནི་བགྲང་གིས་
མ་ལང་བས་ཡི་གེར་མ་བྲིས་སོ། །འདིའི་མཛད་པའི་ཕྲིན་ལས་ནི་བདག་ཅག་གི་བློའི་
ཡུལ་ལས་འདས་པ་ཞིག་མོད། འོན་ཀྱང་གཙོར་སྒྲུབ་པ་ཉིད་ལ་ཐུགས་གཞོལ་བས་
རིམ་པ་གཉིས་ལ་ཐུགས་བརྟན་པ་ཆེན་པོ་ཐོབ་པའི་ངེས་པའི་ཤེས་པ་སྐྱེས་ལ་དེ་ནས་
བཤད་པ་མཛད་པ་ནི་གཞུང་ཅི་ལྟར་དཀའ་ཞིང་སྔར་མ་འདྲིས་པ་ཡིན་དུ་ཟིན་ཡང་
སྔ་ལྟས་མི་མཛད་པར་འཆད་ཀྱང་གཞུང་དང་དོན་གྱི་ཆ་ལ་ཐམས་ཅད་མཁྱེན་པའི་
གསུང་གི་རྣམ་པར་ཐར་པ་བཞིན་ནོ། །དེའི་ཕྱིར་སློབ་མ་དམ་པ་མང་དུ་བསྐྲུན་པར་
གྱུར་ཏོ། །གཞུང་རྩོམ་པ་ལ་ནི་ཕུལ་དུ་བྱུང་བ་ཞིག་སྟེ། འདིའི་རྩོམ་པ་མཐའ་དག་
རང་གིས་བརྗོད་པར་བདེ་ཞིང་གཞན་གྱིས་རྟོགས་པར་སླ་བ། གཉིས་ཀ་ལ་རྣར་སྙན་
པ་ཁོ་ན་ཞིག་སྟེ། འཕགས་པ་འཇམ་དཔལ། རྗེ་བཙུན་མི་གཡོ་བ་དང་། ཀྱེའི་རྡོ་
རྗེའི་དཎྜ་ཀ་ལ་སོགས་པའི་བསྟོད་པ་རྣམས་ཀྱི་ཚིག་དང་དོན་དང༌། རྒྱན་ལ་སོགས་
པའི་སྙན་ངག་གི་སྡེབ་སྦྱོར་བྱེད་པ་གཞན་ལ་མ་མཐོང་ལ། བསྟན་བཅོས་ཆེན་པོ་
མཛད་པ་རྣམས་ཀྱང་གང་ཟག་གི་བློ་དང་བསྟུན་ནས། སྡེབ་སྦྱོར་གཙོར་མི་མཛད་
པར་ཕན་པ་ཉིད་ལྷུར་མཛད་མོད་ཀྱི། འོན་ཀྱང་མཁས་པ་རྣམས་ཀྱི་ཡིད་འཕྲོག་པར་
མཛད་པ་ཞིག་གོ། །དེས་བསྟན་བཅོས་ཇི་སྙེད་ཅིག་མཛད་པ་ཡང་མཐའ་ཡས་པའི་
ཕྱིར་འདིར་མ་བྲིས་སོ། །ཡང་(༢༩༡)གཞན་གྱིས་བརྩད་ཅིང་དྲིས་པ་ན། ཆོས་དང་
མཐུན་པར་ལན་འདེབས་པ་ནི། སྤོབས་པ་ཐོགས་པ་མི་མངའ་བར་རིགས་པ་དང་
ལུང་གིས་ཕ་རོལ་གྱི་ལོག་པར་རྟོག་པ་སེལ་བ་ནི། རྟོག་གེ་པ་ཆེན་པོའི་སྒྲའི་ཆ་ལ་
མ་རྨོངས་པ་དག་ཀྱང་བ་སྤུ་ལྡང་བ་ཞིག་གོ། །ངོ་མཚར་བའི་ཁྱད་པར་ཐོབ་པ་ཡང་
ཡི་དམ་གྱི་ལྷས་བྱིན་གྱིས་བརླབ་པ་དང་། བསམས་ན་ཤེས་པའི་མངོན་པར་ཤེས་པ་
ལ་སོགས་པ་དང༌། ནང་དུ་ཡང་དག་པར་འཇོག་པ་ལ་སོགས་པ་ཡང་བསམ་གྱིས་
531

ས་སྐྱ་བཀའ་འབུམ། ༼ཙ༽》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
མི་ཁྱབ་པ་མངའ་བ་བདག་ཅག་ལ་ངེས་མེད་ཀྱི། འོན་ཀྱང་བཀས་མ་གནང་བས་
མ་བྲིས་སོ། །གཞན་ཡང་བླ་མ་ལ་གུས་པ་ནི། རྗེ་བླ་མ་ཡབ་སྲས་ངེས་པར་རྡོ་རྗེ་
འཆང་ཡིན་པ་ལ་ཐེ་ཚོམ་མམ། ཡིད་གཉིས་གཏན་མི་མངའ་བ་ཡིན་པར་ངེས་
ལ། དེའི་ཕྱིར་དེ་དག་ཞལ་བཞུགས་པ་ན་ཡང་སྐུ་གསུང་ཐུགས་ཇི་ལྟར་མཉེས་པ་
བཞིན་བསྒྲུབས་ནས་ཐ་ན་ཀྱལ་ཀའི་ཕྱིར་ཡང་གསུང་མ་བཟློག་ལ། སྐུ་འདའ་བའི་
ཚེ་ན་ཡང་བདག་ཉིད་གླུད་དུ་གཏོང་བའི་བར་དུ་མཛད་ལ། སྐུ་འདས་ནས་ཀྱང་
མཆོད་པའི་ཕྱིར། བླ་མ་ས་སྐྱ་པ་ཆེན་པོའི་འདད་ལ་ཕྱོགས་ཀྱི་དགེ་བའི་བཤེས་གཉེན་
ཆེན་པོ་རྣམས་སྤྱན་དྲངས་ནས་ཆོས་འཁོར་ཆེན་པོ་མཛད། འབུམ་ཆ་ལྔ་བཅུ་
ཙམ། ཉི་ཁྲི་བརྒྱ་སུམ་ཅུ་ལྷག་གཅིག །དཀོན་མཆོག་བརྩེགས་པ་བརྒྱད་ཅུ་ལྷག་ཅིག་
དང༌་། དེ་ལ་སོགས་པ་ཆོས་དང་ཟང་ཟིང་བརྗོད་ཀྱིས་མི་ལང་བ་དེང་སང་གི་བར་
དུ་ཡང་སྐྱེ་བོ་རྣམས་ཀྱིས་སྙན་གྲགས་སྒྲོགས་པ་མཛད་ལ། ཡང་སློབ་དཔོན་གཅེན་
རྒྱ་གར་དུ་ལོ་ཙཱ་སློབ་པ། མ་ག་དྷཱར་སྐུ་གཤེགས་པའི་འདད་ལ་ཡང་། ལོ་པཎ་སྤྱན་
དྲངས་པའི་ཆོས་འཁོར་མཛད་ནས། ཆོས་དང་ཟང་ཟིང་གི་སྤྱིན་གཏོང་ཆེན་པོ་མཛད་
དོ། །སློབ་དཔོན་རིན་པོ་ཆེ་སྐུ་འདས་ནས། ཕྱོགས་ཀྱི་དགེ་བའི་བཤེས་གཉེན་རྣམས་
སྤྱན་དྲངས་ནས། ཆོས་འཁོར་ཆེན་པོ་མཛད་ནས། འབུམ་ཆ་སུམ་ཅུ་སོ་བདུན། ཉི་
ཁྲི་བརྒྱད་ཅུ་ཙམ། དཀོན་མཆོག་བརྩེགས་པ་ལྔ་བཅུ་ཙམ། གསེར་གྱི་བརྒྱད་སྟོང་
པ་དང༌། འཇམ་སྡུད་ལ་སོགས་པ་བདོག་པ་ཐམས་ཅད་བཏང་སྟེ། ཐ་ན་ན་བཟའ་
དང༌་། ཞལ་བུ་ཚུན་ཆད་བཏང་བ་དང་། ཡང་སློབ་དཔོན་གཅུང་སྐུ་འདས་པ་
ན། ཕྱོགས་ཀྱི་དགེ་བའི་བཤེས་གཉེན་རྣམས་གདན་དྲངས་ནས་བསྙེན་བཀུར་
མཛད། འབུམ་ཆ་སུམ་ཅུ་རྩ་ལྔ། ཉི་ཁྲི་བརྒྱ་ཉི་ཤུ་ཙམ། དཀོན་མཆོག་བརྩེགས་
པ་སུམ་ཅུ། གསེར་གྱི་བརྒྱད་སྟོང་པ་གསུམ། དེ་ལ་སོགས་པ་ཆོས་དང༌། ཟང་ཟིང་
532

བླ་མ་རྗེ་བཙུན་ཆེན་པོའི་རྣམ་ཐར།
གི་སྦྱིན་པ་དཔག་ཏུ་མེད་པ་མཛད་དོ། །ཡང་དེ་དག་ཐམས་ཅད་ལ་སྐུ་གདུང་གི་
བཞུགས་ས་གསེར་གྱི་གདུང་རྟེན་དང་། གསེར་གྱི་བཀྲ་ཤིས་སྒོ་མང་དང༌། གསེར་
གྱི་སྐུ་ལ་སོགས་པ་མཛད་ནས་བླ་མ་དང་མཆེད་ཟླ་ཐམས་ཅད་ཀྱི་ཐུགས་དགོངས་
ཐམས་ཅད་གྲུབ་པར་མཛད་པ་ཡིན་ནོ། །ཕྲིན་ལས་གཞན་ཡང་གཙུག་ལག་ཁང་
མང་དུ་བཞེངས་པ་དང་། དེ་བཞིན་གཤེགས་པའི་སྐུ་གཟུགས་རིན་པོ་ཆེ་ལས་
བསྒྲུབས་པ་དུ་མ་དང༌། རྒྱལ་བའི་གསུང་རབ་མདོ་སྡེ་དང་རྒྱུད་སྡེ་འགྱུར་རོ་ཅོག
ཕལ་མོ་ཆེ་རིན་པོ་ཆེས་བཞེངས་པ་དང༌། ཆོས་བཞིན་བསྒྲུབ་པའི་དགེ་འདུན་བརྒྱ་
རྩ་བརྒྱད་ཞབས་འབྲིང་མཛད་པའི་ཐུགས་དགོངས་མཛད་ནས་ཡོ་བྱད་ཕལ་ཆེར་
བསྒྲུབ་པ་དང་། དེ་ལྟར་དཀོན་མཆོག་གསུམ་གྱི་ཉེ་བར་མཁོ་བ་མཆོད་པའི་བཀོད་
པ་དང་། མར་མེའི་ཕྲེང་བ་དང༌་། ཆེན་པོ་ལ་འོས་པའི་གདུགས་དང་། རོལ་མོའི་
ཆ་བྱད་མཐའ་དག་དང་། བླ་རེ་དང༌་། ལྷབ་ལྷུབ་ཀྱི་བཀོད་པ་མཐའ་དག་བདེ་བར་
གཤེགས་པའི་བསྟན་པ་མི་ཉམས་ཤིང་འཕེལ་བར་བྱ་བའི་དོན་ཁོ་ན་(༢༩༢)མཛད་
དོ། །གཞན་ཡང་ཤེས་རབ་ཀྱི་ཕ་རོལ་ཏུ་ཕྱིན་པ་འབུམ་ལ་རིན་པོ་ཆེ་དང་སྣག་ཚ་
འདྲེས་པ་ཕྱེད་དང་སུམ་བརྒྱ་ལྷག་པ་གཅིག་ཕྱག་ཏུ་བྱུང་བ་ལ་བརྒྱ་ཙམ་ཞིག་བླ་མའི་
གདུང་རྣམས་ས་སྐྱའི་གཙུག་ལག་ཁང་ན་བཞུགས་པ་ལ་ཕུལ་ལོ། །གཞན་དང་གཞན་
རྣམས་ནི་དགེ་བའི་བཤེས་གཉེན་གཞན་དང་གཙུག་ལག་ཁང་གཞན་རྣམས་སུ་ཕུལ་
ལོ། །དེ་ལ་སོགས་པ་ཆོས་གཞན་རྣམས་ལ་ཡང་དཔག་ཏུ་མེད་ཅིང་ཡོ་བྱད་རྣམས་
ཀྱང་ཇི་སྙེད་ཅིག་བྱུང་ཡང་། བླ་མ་དང་དཀོན་མཆོག་གསུམ་གྱི་ཕྱིར་ཕུལ་བ་
དང༌་། མགོན་མེད་པ་རྣམས་ལ་བཏང་བས་བདེ་བ་ཅན་དུ་གཤེགས་ནས། གདན་
དང་ན་བཟའ་ཕྲུགས་གཅིག་མ་གཏོགས་པ། གསེར་ཏིལ་འབྲུ་ཙམ་མམ། ཡོ་བྱད་
གཞན་བྲེ་གང་རི་བ་མ་བཟུང་བ་འདི་ནི་ངོ་མཚར་བ་ཡིན་ནོ། །དེ་ལ་སོགས་པའི་
-533

ས་སྐྱ་བཀའ་འབུམ། ༼ཅི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་དང་པོ།
རྣམ་པར་ཐར་པ་རྣམས་ནི་རྒྱས་པར་བརྗོད་ཀྱིས་མི་ལང་བའི་ཕྱིར་འདིར་རེ་ཞིག་མ་
བརྗོད་དོ།། །།
གཞན་ཡང་བདག་ཉིད་ཆེན་པོ་འདིས་མཚན་ཡང་དག་པར་བརྗོད་པ་ཞལ་ཐོན་
དུ་མཛད་པ་ལན་གཉིས་མནལ་ལམ་དུ་བྱུང་བའི་རྗེས་སུ་འཕགས་པ་འཇམ་དཔལ་
གྱི་མཚན་ཡང་དག་པར་བརྗོད་པ་སྐྱེ་བ་བདུན་གྱི་བར་དུ་ཡི་དམ་གྱི་ལྷའོ་ཞེས་མནལ་
ལམ་དུ་བྱུང་ནས་སྐྱེ་བ་དྲན་པའི་ཚུལ་འཐད་པ་དང་བཅས་པ་རྨིའོ་ཞེས་གསུངས་
ཏེ། འདི་ལ་ངེས་པའི་ཤེས་པ་ཁོ་བོ་ཅག་ལ་སྐྱེས་ཏེ། ཅིས་མངོན་ཞེ་ན། མཚན་
ཡང་དག་པར་བརྗོད་པ་མ་བཟུང་བར་ཐུགས་ལ་ཤར་ནས་ཞལ་ཏོན་དུ་མཛད་པ་
མངོན་སུམ་དུ་མཐོང་བ་དང་། མཚན་ཡང་དག་པར་བརྗོད་པའི་ཕན་ཡོན་སྐྱེ་བ་
དྲན་པ་དང་། བསྟན་བཅོས་ཐམས་ཅད་ལ་འཇིགས་པ་མེད་ཅིང་སྨྲ་མཁས་པ་
དང་། ཤེས་ཉེན་ཅན